De Hochschui Coburg is in ihra heitign Form 1971 entstondn. Sie fiaht de Tradition auf de Hondweakaschui zruck, de 1812 duach den herzoglich-sächsischn Architektn Friedrich Streib in Coburg grindt worn is. Ende vo de 1950a is de domolige Ingenieurschui fia Hoch- und Tiefbau duach de zwoa neien Abteilunga Maschinenbau und Elektrotechnik zum Polytechnikum erweitat worn. Des heitige Fächaangebot is sehr vuiseitig und umfosst de via Bereiche Technik, Bauen/Gestalten/Design, Wirtschoft und Sozialwesn. 2006 woarn uma 3000 Studentn an da Fachhochschui eihgschriem. Da Campus liegt üba da Stod auf am Beag gengüba vo da Veste Coburg.